Elsmir (ostrvo)
<s>Elsmir () je najsevernije od kanadskih arktičkih ostrva, ima površinu od 196 235 -{km²}- što ga čini trećim kanadskim ostrvom po veličini i desetim na svetu.</s><s>Deo je Kanadskog arktičkog arhipelaga.</s>

<s>Po teritorijalnoj podeli Kanade Elsmir čini deo savezne teritorije Nunavut.</s><s>Elsmir je zbog svoje izuzetno hladne i za život izuzetno nepovoljne arktičke klime gotovo nenaseljen tako da je prema popisu stanovništva iz 2001. imao samo 168 stalnih stanovnika.</s>

<s>Otkriće 
Prvi Evropljanin koji je ugledao ostrvo bio je britanski istraživač Vilijam Bafin 1616, a 1852. ekspedicija Edvarda Ingelfilda ostrvo je nazvala po Fransisu Egertonu, prvom grofu od Elsmira.</s>

<s>Geografija 
Elsmir spada među najsevernije kopnene krajeve sveta, a više od jedne petine njegove teritorije je zaštićeno kao nacionalni park Kutinirpak, u kome se između ostalog nalazi sedam fjordova i mnoštvo lednjaka.</s><s>Najviši vrh ostrva je 2.616 metara visok Barbo Pik (-{Barbeau Peak}-).</s><s>Ledom i lednicima je pokriveno oko 80.000 -{km²}-, a uz severozapadnu obalu se susreću i ledeni šelfovi, uključujući i ledeni šelf Vard Hunt koji je raspao tokom leta 2002.</s><s>Severno od Elsmira se nalazi Severni okean i Linkolnovo more, na istoku ga Naresov prolaz odvaja od Grenlanda, na jugu ga DŽounsov prolaz odvaja od ostrva Devon, a na zapadu se nalazi ostrvo Aksel Hajberg.</s>

<s>Naselja</s>

<s>Najveće i zapravo jedino naselje na ostrvu je Griz Fjord koji je prema popisu stanovništva iz 2001. imao 163 stanovnika.</s><s>Severno od Griz Fjorda nalaze se još dva trajno naseljena mesta.</s><s>Na zapadnoj obali se nalazi Jureka, mala istraživačka baza koja se sastoji od avionske piste duge 1.474 metra, vojnog osoblja koje održava komunikacijsku opremu i meteorološke stanice.</s><s>Ova baza trenutno nema stalnih stanovnika već u njoj boravi osoblje od najmanje osam članova.</s><s>Još jedna baza je Alert, smeštena na severoistočnom kraju ostrva na obali Linkolnovog mora, samo 817 -{km}- od Severnog pola i najsevernije je stalno naselje na svetu.</s><s>Alert je prema popisu iz 2001. imao pet stalnih stanovnika, ali u njemu privremeno boravi i po pedesetak članova osoblja.</s><s>Baza se sastoji od stanice kanadskih oružanih snaga, meteorološke stanice i laboratorije za osmatranje Zemljine atmosfere i poseduje avionsku pistu dužine 1.676 metara.</s>

<s>Flora i fauna 
Okolina baze Jureka poznata je po bogatoj flori i fauni koja se u takvom izobilju ne susreće nigde na krajnjem severu Arktika.</s><s>Životinjski svet se sastoji od mošusnih goveda, leminga, arktičkih lisica, vukova i zečeva, a leti se na tom području gnezde ptice poput galebova, gavrana, gusaka, pataka, snežnih sova i mnogih manjih ptica koje ovde podižu svoje mlade pre nego što se u avgustu vrate u južne krajeve.</s>

<s>Polarni dan i noć 
Budući da se nalazi nedaleko od severnog polarnika, u Elsmiru se smenjuju polarni dan i noć.</s><s>U bazi Jureka sunce ne zalazi više od četiri i po meseca u periodu od 10. aprila do 29. avgusta, dok polarna noć traje otprilike isto toliko od 14. oktobra do 1. marta.</s>

<s>Vidi još 
 Kanadski arktički arhipelag</s>

<s>Literatura</s>

<s>Dick, Lyle.</s><s>Muskox Land Ellesmere Island in the Age of Contact.</s><s>Calgary: University of Calgary Press, 2001.</s><s>Eberle, Jaelyn, and Malcolm McKenna.</s><s>2002.</s><s>"Early Eocene Leptictida, Pantolesta, Creodonta, Carnivora, and Mesonychidae (Mammalia) from the Eureka Sound Group, Ellesmere Island, Nunavut".</s><s>Canadian Journal of Earth Sciences.</s><s>39: 899–910.</s><s>Kobalenko, Jerry.</s><s>The Horizontal Everest Extreme Journeys on Ellesmere Island.</s><s>New York, NY: Soho, 2002.</s><s>Manseau, Micheline, Lyle Dick, and Natasha Lyons.</s><s>People, caribou, and muskoxen on northern Ellesmere Island historical interactions and population ecology, ca.</s><s>4300 BP to present = Humains, caribous et boeuf musqués dans le nord de l'Île d'Ellesmere : interactions historiques et écologie des populations, v. 4 300 AA jusqu'à aujourd'hui = Inuit, tuttuit, ammalu umimmait aisuittup qikiqsuluata uannaqpasinggani : uatsiarisnisait qanuiliusninggit ammalu amiruninnginnit nasainiq uumajurnit, ca 4300 BP maannamut. [Ottawa]: Parks Canada = Parcs Canada, 2005.</s><s>Schledermann, Peter, and Karen Margrethe McCullough.</s><s>Late Thule Culture Developments on the Central East Coast of Ellesmere Island.</s><s>Copenhagen: (Dansk) Danish Polar Center, 2003.</s><s>Mech L. David, Brandenburg Jim,"Life in the High Arctic " National Geography June 1988, vol.1973,no.</s><s>6, pp.750-767 (19 pictures on Ellesmere Island).</s>

<s>Vanjske veze</s>

<s>Planine na ostrvu
 Detaljne mape 
 Putopisne fotografije ostrva iz 2003 
 Ellesmere Island in the Atlas of Canada - Toporama; Natural Resources Canada 
 Mountains on Ellesmere Island
 Detailed map, northern Ellesmere Island, including named capes, points, bays, and offshore islands  by Geoffrey Hattersley-Smith</s>

<s>Otoci u Kanadi
Nunavut</s>

